stanford-oval/wikipedia huggingface dataset:
ชาวฮั่น
วัฒนธรรม > การแบ่งภาษาตามท้องถิ่น

ชาวฮั่นมีภาษาพูดและภาษาเขียนเป็นของตนเองเรียกว่า ภาษาฮั่น 漢語 (ฮั่นอวี่) มีตัวอักษรเรียกว่า อักษรฮั่น 漢字 (ฮั่นจื่อ) ซึ่งยังแบ่งเป็นภาษาถิ่นอีกหลายภาษา อาทิ ภาษาถิ่นทางภาคเหนือ (北方話) ภาษากวางตุ้ง (粵語) ภาษาแคะ (客家話) ภาษาถิ่นแถบเซี่ยเหมิน (閩南語) ภาษาถิ่นฮกเกี๊ยน (閩北語) ภาษาถิ่นแถบเซี่ยงไฮ้-เจียงซู-เจ้อเจียง (吳語) ภาษาถิ่นแถบหูหนัน (湘語) และภาษาถิ่นแถบเจียงซี (贛語)
วัฒนธรรม > ชื่อเรียก

ชื่อจีนปกติแล้วมีความยาวสองหรือสามพยางค์โดยนามสกุลมาก่อนชื่อแรก นามสกุลปกติแล้วมีความยาวหนึ่งตัวอักษร แม้ว่านามสกุลจำนวนหนึ่งที่พบได้น้อยมีความยาวสองพยางค์หรือมากกว่า ในขณะที่ชื่อแรกมีหนึ่งหรือสองพยางค์ ในจีนมี 4,000 ถึง 6,000 นามสกุล ในจำนวนนั้นประมาณ 1,000 นามสกุลพบได้บ่อยที่สุด
ในอดีตของประเทศจีน ร้อยสกุล (百家姓) นามสกุลที่พบบ่อยทั้งหนึ่งร้อยเป็นอัตลักษณ์ที่ขาดไม่ได้ของชาวฮั่น นอกเหนือจากวัฒนธรรมและตัวอักษรร่วมกันแล้วการมีต้นตระกูลร่วมกันในนามสกุลคืออีกปัจจัยหนึ่งที่สำคัญที่มีส่วนร่วมในอัตลักษณ์ของชาวฮั่น
วัฒนธรรม > การแต่งกาย

ทุกวันนี้ชาวฮั่นทั่วไปสวมใส่เสื้อผ้าตามแบบตะวันตก ส่วนน้อยสวมใส่เสื้อผ้าแบบชาวฮั่นดั้งเดิมเป็นประจำ อย่างไรก็ตามชุดแบบจีนสงวนไว้สำหรับ เครื่องแต่งกายในศาสนาและพิธีการ ตัวอย่างเช่น พระในลัทธิเต๋าสวมใส่ชุดเดียวกับบัณฑิตในสมัยราชวงศ์ฮั่น ชุดพิธีการในญี่ปุ่นอย่างเช่นพระในลัทธิชินโตเหมือนมากกับชุดพิธีการในจีนในสมัยราชวงศ์ถัง ในปัจจุบันชุดจีนแบบดั้งเดิมที่นิยมมากที่สุดสวมใส่โดยหญิงสาวมากมายในโอกาสสำคัญ ๆ เช่น งานแต่งงานและงานปีใหม่เรียกว่ากี่เพ้า อย่างไรก็ตามเครื่องแต่งกายเหล่านี้ไม่ใช่มาจากชาวฮั่นแต่มาจากการดัดแปลงชุดแต่งกายของชาวแมนจู ซึ่งเป็นกลุ่มชาติพันธุ์ที่ปกครองประเทศจีนระหว่างศตวรรษที่ 17 ถึงต้นศตวรรษที่ 20
ชายชาวฮั่นแต่งกายตามประเพณี
วัฒนธรรม > ที่อยู่อาศัย

บ้านแบบฮั่นแตกต่างจากที่หนึ่งไปอีกที่หนึ่ง ชาวฮั่นในปักกิ่งอาศัยรวมกันทั้งครอบครัวในบ้านหลังใหญ่ที่มีลักษณะสี่เหลี่ยม บ้านแบบนี้เรียกว่า 四合院 บ้านเหล่านี้มีสี่ห้องทางด้านหน้าได้แก่ ห้องรับแขก, ครัว, ห้องน้ำ และส่วนของคนรับใช้ ข้ามจากประตูคู่บานใหญ่คือส่วนสำหรับผู้สูงอายุในครอบครัว ส่วนนี้ประกอบด้วยสามห้อง ห้องกลางสำหรับสักการะแผ่นจารึก 4 แผ่นได้แก่ สวรรค์, โลกมนุษย์, บรรพบุรุษ และอาจารย์ มีสองห้องที่อยู่ติดทางด้านซ้ายและขวาเป็นห้องนอนสำหรับปู่ย่าตายาย ส่วนด้านตะวันออกของบ้านสำหรับลูกชายคนโตกับครอบครัว ในขณะที่ด้านตะวันตกสำหรับลูกชายคนรองกับครอบครัว แต่ละด้านมีเฉลียงบางบ้านมีห้องรับแสงแดดสร้างจากผ้ามีโครงเป็นไม้หรือไม้ไผ่ ทุก ๆ ด้านของบ้านสร้างอยู่ล้อมรอบลานบ้านตรงกลางสำหรับเล่าเรียน, ออกกำลังกายหรือชมวิวธรรมชาติ
"ฮั่น" แนวคิดที่เปลี่ยนไปมา

คำจำกัดความของความเป็นฮั่นนั้นได้เปลี่ยนแปลงไปตลอดช่วงประวัติศาสตร์ ก่อนศตวรรษที่ 20 กลุ่มคนที่พูดภาษาอื่นบางกลุ่ม เช่น ฮากกา และ ทันกา ไม่ได้รับการยอมรับโดยทั่วไปว่าเป็นชาวฮั่น ในขณะที่บางครั้งคนบางกลุ่มที่ไม่ได้พูดภาษาฮั่นเช่น จ้วง กลับเป็นชาวฮั่น ทุกวันนี้ชาวหุยได้รับการพิจารณาเป็นอีกกลุ่มชาติพันธุ์ แต่นอกเหนือจากการปฏิบัติตามศาสนกิจของศาสนาอิสลามแล้วมีสิ่งเล็กน้อยที่แบ่งแยกพวกเขาจากพวกฮั่น ชาวฮั่นสองคนจากพื้นที่ต่างกันอาจจะแตกต่างในทางภาษา, ประเพณีและวัฒนธรรมมากกว่าชาวหุยกับชาวฮั่นที่อาศัยอยู่ใกล้ชิดกันเสียอีก ในระหว่างราชวงศ์ชิงชาวฮั่นที่ได้เข้าสู่ระบบทหารแปดกองธงถือว่าป็นชาวแมนจู ในขณะที่ชาวฮั่นชาตินิยมกำลังหาหนทางโค่นล้มระบอบกษัตริย์ก็ได้เน้นย้ำความเป็นฮั่นเพื่อให้แตกต่างจากผู้ปกครองชาวแมนจู นับตั้งแต่ก่อตั้งประเทศมาสาธารณรัฐจีนให้การรับรอง 5 กลุ่มชาติพันธุ์หลักได้แก่ ฮั่น, หุย, มองโกล, แมนจู และทิเบต ในขณะที่ตอนนี้สาธารณรัฐประชาชนจีนให้การรับรอง 56 กลุ่มชาติพันธุ์
ไม่ว่าจะมีนิยามของกลุ่มชาติพันธุ์ในจีนสมัยก่อนหรือไม่ยังคงเป็นคำถามที่น่าสงสัย อย่างไรก็ตามตลอดระยะเวลาประวัติศาสตร์ ชาวจีนส่วนใหญ่คิดว่าแต่ละคนเป็นพลเมืองของราชอาณาจักรใด ๆ โดยเฉพาะ ถึงกระนั้นก็ตามความเป็นเอกภาพหนึ่งเดียวภายใต้การปกครองของหลากหลายราชวงศ์ที่นำโดยชาวฮั่นนับพัน ๆ ปีได้นำมาซึ่งอัตลักษณ์ร่วมกัน นักวิชาการชาวจีนมากมายเช่น โห ปิงตี้ เชื่อว่านิยามของชาติพันธุ์ฮั่นเป็นของโบราณ นับย้อนไปถึงราชวงศ์ฮั่นนั่นเอง
การวิเคราะห์ DNA

Haplogroup O3 (Y-DNA) คือ เครื่องหมายดีเอ็นเอที่มีร่วมกันในชาวฮั่น ดังที่มันปรากฏในจีนในช่วงเวลาก่อนประวัติศาสตร์ มันถูกพบในผู้ชายชาวจีนมากกว่า 50% และถึงมากกว่า 80% ในบางกลุ่มย่อยของชาติพันธุ์ จีน - ทิเบต   อย่างไรก็ตามไมโตคอนเดรียดีเอ็นเอ (mtDNA) ของชาวฮั่นมีความหลากหลายเพิ่มขึ้นเมื่อมองจากจีนทางเหนือไปทางใต้ ซึ่งบ่งบอกว่าเพศชายบางส่วนได้อพยพจากจีนตอนเหนือ แต่งงานกับผู้หญิงพื้นเมืองทางใต้หลังจากมาถึงกวางตุ้ง, ฝูเจี้ยนและพื้นที่อื่น ๆ ของจีนตอนใต้ อย่างไรก็ดีการทดสอบเปรียบเทียบลักษณะทางพันธุกรรมของชาวฮั่นเหนือ, ชาวฮั่นใต้และชาวพื้นเมืองทางใต้ระบุว่า Haplogroup O1b-M110, O2a1-M88 และ O3d-M7 ซึ่งแพร่หลายในคนพื้นเมืองทางใต้พบได้ในชาวฮั่นใต้บางส่วนเท่านั้น (เฉลี่ย 4%) แต่ไม่พบในชาวฮั่นเหนือ ดังนั้นนี่จึงพิสูจน์ได้ว่าการมีส่วนร่วมของผู้ชายพื้นเมืองทางใต้ไปสู่ชาวฮั่นใต้มีจำกัด ในทางกลับกันมีความเหมือนของพันธุกรรมที่สอดคล้องกันอย่างมากในการกระจายตัวของโครโมโซม Y Haplogroup ระหว่างประชากรจีนทางเหนือและทางใต้ และผลของการวิเคราะห์องค์ประกอบสำคัญ (Principal Component Analysis) ระบุว่าประชากรฮั่นเกือบทั้งหมดสร้างการจับกลุ่มกันในโครโมโซม Y ของพวกเขา อีกทั้งการประมาณการมีส่วนร่วมของชาวฮั่นเหนือไปสู่ชาวฮั่นใต้นั้นมีมากมายทั้งเชื้อสายทางบิดาและมารดา สำหรับ mtDNA นั้นมีการเปลี่ยนแปลงอย่างค่อยเป็นค่อยไปตามภูมิศาสตร์ ผลที่ได้คือชาวฮั่นเหนือเป็นผู้ให้หลักสู่ยีนพูลของชาวฮั่นใต้ อย่างไรก็ตามน่าสังเกตว่ากระบวนการแผ่ขยายเป็นการนำโดยเพศชายเป็นหลักดังที่แสดงให้เห็นจากการมีส่วนร่วมอย่างมากมายในโครโมโซม Y มากกว่าใน mtDNA จากชาวฮั่นเหนือไปสู่ชาวฮั่นใต้ การสังเกตลักษณะพันธุกรรมเหล่านี้สอดคล้องกับบันทึกทางประวัติศาสตร์ของคลื่นอพยพขนาดใหญ่ของผู้ที่อยู่อาศัยทางเหนือของจีนเพื่อหลบหนีภัยสงครามและความอดอยากไปจีนตอนใต้ นอกจากคลื่นผู้อพยพเหล่านี้แล้ว การอพยพขนาดเล็กกว่าไปทางใต้ก็เกิดขึ้นอยู่เกือบตลอดเวลาสองพันปีที่ผ่านมา ยิ่งกว่านั้นการศึกษาของสถาบันวิทยาศาสตร์จีนในเรื่องข้อมูลทางพันธุกรรมในฮั่นกลุ่มย่อยและชนกลุ่มน้อยในจีนแสดงว่าประชากรฮั่นกลุ่มย่อยในพื้นที่ต่างๆมีความใกล้ชิดทางพันธุกรรมกับคนพื้นเมืองนั้น ๆ และนั่นหมายความว่าในหลายกรณีเลือดของชนกลุ่มน้อยได้ผสมกับชาวฮั่น ในขณะเดียวกันเลือดของชาวฮั่นก็ผสมกับชนกลุ่มน้อยนั้น ล่าสุดเมื่อเร็ว ๆ นี้การศึกษา Genome-Wide Association มากมายเกี่ยวกับประชากรฮั่นแสดงให้เห็นว่าการกระจายของพันธุกรรมเชิงภูมิศาสตร์จากเหนือสู่ใต้เกิดขึ้นเพียงเล็กน้อยมาก ในท้ายที่สุดด้วยข้อยกเว้นในบางสาขาของภาษาพูดของชาวฮั่น เช่น ผิงหัว ประชากรฮั่นทั้งมวลล้วนมีโครงสร้างพันธุกรรมที่สอดคล้องกัน
ความหลากหลายของชาวฮั่น

นอกเหนือจากความหลากหลายของภาษาพูดซึ่งล้วนสืบทอดมาจากบรรพบุรุษจีนยุคเก่าร่วมกันแล้ว ก็ยังมีความแตกต่างในวัฒนธรรมระหว่างชาวจีนฮั่นแต่ละภูมิภาคอีกด้วย ตัวอย่างเช่น อาหารจีนนั้นมีความหลากหลายตั้งแต่อาหารรสเผ็ดร้อนอันโด่งดังของเสฉวน ไปจนถึงติ่มซำและอาหารทะเลสด ๆ ของกวางตุ้ง อย่างไรก็ตามเช่นเดียวกับกลุ่มชาติพันธุ์อื่นๆ ความรู้สึกร่วมในวัฒนธรรม(หรืออย่างน้อยทางการเมือง)ยังคงมีอยู่ระหว่างกลุ่มที่หลากหลายเนื่องจากมีวัฒนธรรม, การประพฤติปฏิบัติ, ภาษา และการปฏิบัติศาสนกิจ ร่วมกัน เอกสารทางประวัติศาสตร์ระบุว่าชาวฮั่นสืบเชื้อสายมาจากชนเผ่าหัวเซี่ยโบราณของจีนตอนเหนือ ระหว่างช่วงสองพันปีที่ผ่านมาวัฒนธรรมฮั่น (นั่นคือภาษาและวัฒนธรรมที่เกี่ยวข้อง) ได้ขยายไปสู่จีนตอนใต้ พื้นที่ที่เป็นที่อยู่อาศัยของคนพื้นเมืองทางใต้ รวมทั้งผู้ที่พูดตระกูลภาษาขร้า-ไท, ออสโตรเอเชียติก และม้ง-เมี่ยน ในขณะที่วัฒนธรรมหัวเซี่ยแผ่ขยายจากพื้นที่ราบลุ่มแม่น้ำเหลืองก็ได้ดูดกลืนเอากลุ่มชาติพันธุ์ต่าง ๆ ซึ่งภายหลังได้กลายมาเป็นชาวฮั่นเมื่อกลุ่มเหล่านี้รับเอาภาษาและวัฒนธรรมฮั่นไปนั่นเอง
แผนที่ของกลุ่มภาษาในจีนแผ่นดินใหญ่และไต้หวัน (ชาวฮั่นสีน้ำตาล)
แผนที่แสดงการอยู่อาศัยในจีนแผ่นดินใหญ่ (บริเวณที่มีสีน้ำเงินเข้มคือบริเวณที่ชาวฮั่นอยู่อาศัยเยอะและหนาแน่นที่สุด)
ชาวจีนฮั่นในไต้หวันขณะไหว้พระที่วัดเม่งเจียหลงซานในกรุงไทเป
อนุสาวรีย์หินอ่อนของของฉินสื่อหวงตั้งอยู่ใกล้กับหลุมฝังพระศพ
รูปปั้นหญิงและชายชาวฮั่น ศิลปะกระเบื้องเซรามิกจากยุคราชวงศ์ฮั่นตะวันตก
ในยุคหลังปี ค.ศ. 1644 ชาวแมนจูได้เข้าครองแผ่นดินจีนและตั้งราชวงศ์ชิงขึ้น ชาวฮั่นถูกบังคับให้โกนผมด้านหน้าและไว้หางเปียด้านหลังตามแบบชาวแมนจู
ริมแม่น้ำในเทศกาลชิงหมิง เก็บภาพบรรยากาศการใช้ชีวิตของผู้คนจากยุคซ่งในเมืองหลวง เบียนจิง, เมืองไคฟงในทุกวันนี้
แผนที่แสดงพื้นที่ที่มีกลุ่มชาวฮั่นที่พูดสำเนียงภาษาจีนท้องถิ่นต่าง ๆ ในประเทศจีน
อนุสรณ์สถานพระเจ้ากาวิละ

อนุสรณ์สถานพระเจ้ากาวิละ
อนุสรณ์สถานพระเจ้ากาวิละ ตั้งอยู่ที่ถนนเชียงใหม่-ลำพูน อำเภอเมืองเชียงใหม่ จังหวัดเชียงใหม่ เป็นอนุสรณ์สถานรำลึกถึงพระกรณียกิจในการกอบกู้เมืองเชียงใหม่ของพระเจ้ากาวิละ พระเจ้าผู้ครองนครเชียงใหม่ พระองค์ที่ 1 เมื่อครั้งถูกพม่าปกครอง
ปัจจุบันอนุสรณ์สถาน อยู่ในความดูแลของมูลนิธิอนุสรณ์สถานพระเจ้ากาวิละ
ประวัติ

การก่อสร้างอนุสาวรีย์พระเจ้ากาวิละ ริเริ่มโดยพันเอกการุญ บุญบันดาล ผู้บังคับการผสมที่ 7 เมื่อปี พ.ศ. 2510 โดยความเห็นชอบของเจ้าราชบุตร (วงศ์ตวัน ณ เชียงใหม่) ซึ่งมีพิธีบวงสรวงเมื่อวันที่ 17 กันยายน พ.ศ. 2511 และทำพิธีวางศิลาฤกษ์ที่หน้าค่ายกาวิละ เมื่อวันที่ 7 พฤษภาคม พ.ศ. 2513 จากนั้นได้มีพิธียกอนุสาวรีย์ เมื่อวันที่ 5 กุมภาพันธ์ พ.ศ. 2515 โดยพลเอกประภาส จารุเสถียร  ผู้บัญชาการทหารบก เป็นประธาน
ภายในบริเวณอนุสรณ์สถาน นอกจากมีอนุสาวรีย์พระเจ้ากาวิละแล้ว ยังมีอาคารอนุสรณ์สถานพระเจ้ากาวิละ เป็นสถานที่จัดแสดงภาพเหตุการณ์ในอดีต และสิ่งของเครื่องใช้ที่เกี่ยวข้องกับพระเจ้ากาวิละ อันเป็นประโยชน์ต่อการศึกษาทางประวัติศาสตร์ของคนรุ่นหลัง ซึ่งก่อสร้างในปี พ.ศ. 2535
เหตุการณ์สำคัญ > การเทเลือดประกอบพิธีสังเวย

พระครูสุเทพสิทธิคุณ เจ้าอาวาสวัดศรีบุญเรือง พร้อมทั้งสมาชิกกลุ่มรักเชียงใหม่ 51 ประมาณ 80 คน ได้จัดกิจกรรมทางการเมืองต่อต้านรัฐบาลของนายอภิสิทธิ์ เวชชาชีวะ โดยทำพิธีเทเลือดสังเวยพระเจ้ากาวิละ เมื่อวันที่ 16 มีนาคม พ.ศ. 2553 ซึ่งถือได้ว่าเป็นการกระทำที่ไม่เหมาะสม ทางฝ่ายทหารจึงได้จัดพิธีขอขมา ในวันที่ 18 ของเดือนเดียวกัน โดยมีคุณหญิงเจ้าระวีพันธุ์ สุจริตกุล เจ้านายฝ่ายเหนือ และพันเอกกฤษณ์ กิจสุวรรณ รองผู้บัญชาการมณฑลทหารบกที่ 33 เป็นประธานในพิธี
พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช

| --- | --- |

ประเภท: อนุสาวรีย์
วัสดุ: โลหะสัมฤทธิ์
ความยาว: 8.80 เมตร
ความสูง: 10 เมตร
เริ่มก่อสร้าง: 7 เมษายน พ.ศ. 2538
สร้างเสร็จ: พ.ศ. 2541
การเปิด: 6 กันยายน พ.ศ. 2542
อุทิศแด่: พระบาทสมเด็จพระพุทธยอดฟ้าจุฬาโลกมหาราช
 ทางแยก
ชื่ออักษรไทย: พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช
ชื่ออักษรโรมัน: The Monument of King Rama I
ที่ตั้ง: ตำบลในเมือง อำเภอเมืองบุรีรัมย์ จังหวัดบุรีรัมย์
ทิศทางการจราจร
↗: ถนนวงแหวนรอบเมืองบุรีรัมย์ » แยกโรงแรมแสงรุ้ง
↘: ทางหลวงแผ่นดินหมายเลข 219 » แยกภัทรบพิตร
↙: ถนนวงแหวนรอบเมืองบุรีรัมย์ » แยกเสนศิริอนุสรณ์
↖: ถนนเสด็จนิวัติ » แยกอนุสาวรีย์ประชาธิปไตย
 
ถนนเสด็จนิวัติ
พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช  ตั้งอยู่ในอำเภอเมืองบุรีรัมย์ทางไปอำเภอประโคนชัย สร้างในปี พ.ศ. 2539 เพื่อเฉลิมพระเกียรติรัชกาลที่ 1 ปฐมกษัตริย์แห่งราชวงศ์จักรี ผู้ทรงก่อตั้งเมืองบุรีรัมย์ เมื่อครั้งยังทรงเป็นสมเด็จพระยามหากษัตริย์ศึก พระบรมราชานุสาวรีย์มีขนาดเท่าครึ่งของพระองค์จริง หล่อด้วยโลหะสัมฤทธิ์ ฉลองพระองค์แบบนักรบตามขัตติยราชประเพณีโบราณ ประทับบนช้างศึก
จดหมายเหตุประชุมพงศาวดาร ภาคที่ 7 กล่าวว่า ใน พ.ศ. 2321 สมเด็จพระเจ้ากรุงธนบุรี โปรดให้สมเด็จพระยามหากษัตริย์ศึกยกทัพไปปราบพระยานางรองซึ่งคบคิดกับเจ้าโอ เจ้าอินแห่งจำปาศักดิ์ ขณะเดินทัพพบเมืองร้างอยู่ที่ลุ่มน้ำห้วยจระเข้มาก มีชัยภูมิดีแต่ไข้ป่าชุกชุม ชาวเขมรป่าดงไม่กล้าเข้ามาอยู่อาศัย แต่ตั้งบ้านเรือนอยู่โดยรอบ จึงรวบรวมผู้คนตั้งเป็นเมืองแปะ และให้บุตรเจ้าเมืองพุทไธสมันซึ่งติดตามมาด้วยเป็นเจ้าเมือง ได้รับบรรดาศักดิ์เป็นพระยานครภักดี ต่อมาจึงเปลี่ยนชื่อเป็น เมืองบุรีรัมย์
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระองค์ทรงวางศิลาฤกษ์พระบรมราชานุสาวรีย์ เมื่อวันที่ 7 เมษายน พ.ศ. 2538 และทรงเปิดพระบรมราชานุสาวรีย์ ในวันที่ 6 กันยายน พ.ศ. 2542 ต่อมาในปี พ.ศ. 2564 ได้มีการเสริมไฟฉัตร 360 ต้น บริเวณลานพระบรมราชานุสาวรีย์
ดูเพิ่ม

จังหวัดบุรีรัมย์
พระบาทสมเด็จพระพุทธยอดฟ้าจุฬาโลกมหาราช
↑  "สง่างามสมพระเกียรติ ชาวบุรีรัมย์ร่วมสร้างฉัตร 9 ชั้น ถวายพระบรมราชานุสาวรีย์ รัชกาลที่ ๑". mgronline.com. 2021-04-04.
ญาติไดโนเสาร์เจ้าเล่ห์ 5

| ญาติไดโนเสาร์เจ้าเล่ห์ 5 |
| --- | --- |
กำกับ: ชาร์ล กรอสเวเนอร์
เขียนบท: John Loy
สร้างจาก: Characters by Judy Freudberg Tony Geiss
อำนวยการสร้าง: ชาร์ล กรอสเวเนอร์
นักแสดงนำ: Brandon LaCroix Anndi McAfee Aria Curzon Jeff Bennett Rob Paulsen Cannon Young Kenneth Mars Miriam Flynn John Ingle Tress MacNeille Christina Pickles
ผู้บรรยาย: John Ingle
ตัดต่อ: Jay Bixsen
ดนตรีประกอบ: Michael Tavera James Horner (music from The Land Before Time)
บริษัทผู้สร้าง: Universal Cartoon Studios 
ผู้จัดจำหน่าย: Universal Studios Home Video
วันฉาย:   10 ธันวาคม ค.ศ. 1997 (1997-12-10) 
ความยาว: 74 นาที
ประเทศ: สหรัฐ
ภาษา: อังกฤษ
ญาติไดโนเสาร์เจ้าเล่ห์ 5 (อังกฤษ: The Land Before Time V: The Mysterious Island) เป็นภาพยนตร์แอนิเมชั่นในปี 1997 ผลิตและกำกับโดยชาร์ล กรอสเวเนอร์. ภาพยนตร์นี้เป็นเรื่องแรกของซีรีส์ที่กำกับโดยชาร์ล กรอสเวเนอร์ และเรื่องเดียวที่แบรนดอน ลาครอกซ์ที่รับบทเป็นลิตเติ้ลฟุต
บทพากษ์

บทความหลัก: รายชื่อตัวละครในญาติไดโนเสาร์เจ้าเล่ห์
แบรนดอน ลาครอกซ์ รับบทเป็น ลิตเติ้ลฟุต (เสียงพูด)
โทมัส เด็คเกอร์ รับบทเป็น ลิตเติ้ลฟุต (เสียงร้อง)
แอนน์ดี แมคฟี รับบทเป็น เซร่า
อาเรีย เคอร์ซอน รับบทเป็น ดั๊กกี้
เจฟ เบนเนต รับบทเป็น เพทรี่ / คุณคลับเทลล์
ร็อบ พอลเซน รับบทเป็น สไปค์
Cannon Young รับบทเป็น ช็อมเปอร์
เค็นเน็ธ มาร์ส รับบทเป็น คุณปู่ลองเน็ค
มิเรียม ฟลินน์ รับบทเป็น คุณย่าลองเน็ค
คริสตินา พิคเกิลส์ รับบทเป็น เอลซี่
จอห์น อินเกิล รับบทเป็น ผู้บรรยาย / พ่อของเซร่า
เทรสส์ แมนิลล์ รับบทเป็น แม่ของดั๊กกี้ / แม่ของเพทรี่
ช่วงเวลาเผยแพร่ในเครื่องเล่น

10 ธันวาคม ค.ศ.1997 (วีเอชเอส และเลเซอร์ดิสท์)
9 ธันวาคม ค.ศ.1998 (วีเอชเอส และเลเซอร์ดิสท์)
4 ธันวาคม ค.ศ.2001 (วีเอชเอส)
30 เมษายน ค.ศ.2003 (ดีวีดี)
5 ธันวาคม ค.ศ.2003 (วีเอชเอส และดีวีดี)
8 กุมภาพันธ์ ค.ศ.2005 (ดีวีดี)
การตอบรับ

เดนิส แลนคลอต จาก เอนเตอร์เทนเมนต์วีกลี ได้ให้ภาพยนตร์นี้อยู่ในเกรด "A"
เว็บที่เชื่อมโยง

The Land Before Time V: The Mysterious Island ที่อินเทอร์เน็ตมูวีเดตาเบส
| ด ค กญาติไดโนเสาร์เจ้าเล่ห์ |
| --- | --- |
ซีรีส์ภาพยนตร์:  ญาติไดโนเสาร์เจ้าเล่ห์ (ค.ศ. 1988)  ญาติไดโนเสาร์เจ้าเล่ห์ 2 (ค.ศ. 1994)  ญาติไดโนเสาร์เจ้าเล่ห์ 3 (ค.ศ. 1995)  ญาติไดโนเสาร์เจ้าเล่ห์ 4 (ค.ศ. 1996)  ญาติไดโนเสาร์เจ้าเล่ห์ 5 (ค.ศ. 1997)  ญาติไดโนเสาร์เจ้าเล่ห์ 6 (ค.ศ. 1998)  The Stone of Cold Fire (ค.ศ. 2000)  The Big Freeze (ค.ศ. 2001)  Journey to Big Water (ค.ศ. 2002)  The Great Longneck Migration (ค.ศ. 2003)  Invasion of the Tinysauruses (ค.ศ. 2005)  The Great Day of the Flyers (ค.ศ. 2006)  ญาติไดโนเสาร์เจ้าเล่ห์ 13 (ค.ศ. 2007)  Journey of the Brave (ค.ศ. 2016) 
ส่วนเกี่ยวข้อง:  TV series (episodes)  ตัวละคร  Video games  "อิฟวีโฮล์ดออนทูเกเธอร์" 
  หนังสือ   หมวดหมู่
คลาวด์ สไตรฟ์

สำหรับบริษัทเทคโนโลยี ดูที่ คราวด์สไตรก์
| คลาวด์ สไตรฟ์ |
| --- | --- |
ตัวละครใน ไฟนอลแฟนตาซี
อาร์ตเวิร์กของคลาวด์ สไตรฟ์ โดยเทะสึยะ โนะมุระ
ปรากฏครั้งแรก: ไฟนอลแฟนตาซี VII
สร้างโดย: เทะสึยะ โนะมุระ
ให้เสียงโดย: สตีฟ เบอร์ตัน
ประวัติ
เพศ: ชาย
อาชีพ: ทหารรับจ้าง
อายุ:  16 ปี (ไครซิสคอร์)  21 ปี (ไฟนอลแฟนตาซี VII)  23 ปี (แอดเวนท์ ชิลเดรน) 
อาวุธ:  บัสเตอร์ซอร์ด (buster sword) (ไฟนอลแฟนตาซี VII)  ฟิวชันซอร์ด (fusion sword) (แอดเวนท์ ชิลเดรน) 
ส่วนสูง: 173 เซนติเมตร
วันเกิด: 11 สิงหาคม
คลาวด์ สไตรฟ์ (ญี่ปุ่น: クラウド・ストライフ; อังกฤษ: Cloud Strife) เป็นตัวละครเอกจากเกมไฟนอลแฟนตาซี VII มีดาบขนาดใหญ่เป็นอาวุธ และมีมอเตอร์ไซค์ ฮาดีเดโทนา/เฟนริล เป็นพาหนะ
ประวัติ

คลาวด์ ชายหนุ่มผู้สูญเสียความทรงจำ ปรากฏตัวในชุดโซลเยอร์ ของชินระ คัมพานีพร้อมกับบัสเตอร์ซอร์ด เขาใช้ชีวิตในฐานะอดีตโซลเยอร์ first class ผู้หยิ่งทรนง เขาตัดขาดจากชินระเป็นทหารรับจ้างช่วยอวาลันช์ต่อสู้ชินชั่วคราว ไร้อุดมการณ์ปกป้องดวงดาวหรือช่วยใคร แค่รับงานตามคำขอร้องของทีฟาแล้วรับค่าจ้างจากแบเร็ต วอลเลซ หัวหน้ากลุ่มอวาลันช์หลังงานเสร็จเพียงเท่านั้น ทีฟาพยายามรั้งตัวให้อยู่กับเธอนานที่สุด แต่เพราะความทรงจำที่บิดเบี้ยวไปทำให้ความสัมพันธ์ของทั้งสองคนไม่เหมือนแต่ก่อนอีกต่อไปแล้ว เขาจำได้ลางๆเพียงแค่ว่าทีฟาคือเอนสมัยเด็ก ที่เคยสัญญาไว้ในตอนเด็กๆว่าเมื่อเธอตกอยู่ในอันตรายเขาจะกลับมาช่วย
ส่วนอุปนิสัยของคลาวด์นั้นจริงๆ แล้วก็เป็นคนที่กล้าหาญ ทว่าแอบซ่อนความอ่อนไหว อ่อนแอ และซึมเศร้าเอาไว้ในใจลึกๆ เขาพยายามต่อสู้กับปัญหาเพียงลำพัง ด้วยไม่ต้องการให้มีใครมาเดือดร้อนด้วยกันกับตัวเอง (จะเห็นได้ชัดใน Final Fantasy VII: Advent Children ตอนเป็นจีโอสติกมา) จนบางครั้งก็ดูเหมือนไม่สนใจใคร
ความแข็งแกร่งที่คนอื่นได้เห็นนั้นคือเปลือกนอกของคลาวด์ แต่ที่จริงแล้ว คลาวด์ทั้งอ้างว้าง โดดเดี่ยว โหยหาความรักและความสนใจจากคนรอบข้าง ในวัยเด็กด์ต้องการให้คนอื่นๆให้ความสนใจแก่ตัวเขาบ้าง โดยเฉพาะ ทีฟา ล็อกฮาร์ท เด็กผู้หญิงข้างบ้านที่เขาแอบชอบ จึงตั้งเป้าหมายออกเดินทางไปยังมิดการ์เพื่อเข้าสมัครเป็นโซลเยอร์ที่เก่งเหมือนเซฟิรอธเพื่อปกป้องทีฟา แต่ก็ได้เป็นแค่การ์ดระดับล่างที่มีฝีมือเท่านั้น พอกลับมาบ้านเกิดจึงได้แต่ใส่หมวก เพื่อปิดบังตัวตนไม่ให้ใครรู้ โดยเฉพาะจากทีฟา เพราะตนอายไม่กล้าสู้หน้า กระทั่งในเหตุการณ์เซฟิรอธเผาหมู่บ้าน คลาวด์ที่ปกป้องทีฟาก็ได้ทำให้เซฟิรอธตกลงไปในเตามาโคในท้ายที่สุด ส่วนตนกับแซ็คที่บาดเจ็บสาหัสก็ถูกส่งตัวไปแมนชั่นของโฮโจ ขังไว้ในหลอดทดลองและรับมาโคกับเซลล์ของเจโนวา
4 ปีต่อมา แซ็คที่ตื่นขึ้นโดยไร้ผลข้างเคียง ช่วยคลาวด์ออกมาได้ โดยเปลี่ยนให้ใส่ชุดโซลเยอร์ first class ในสภาพโคม่า คลาวด์ถูกแซ็คช่วยพาหนีจากชินระกับเจเนนิสตลอด แต่สุดท้ายก็ถูกทหารชินระจัดการ แซ็คผู้สู้ปกป้องคลาวด์จนตัวตายได้ฝากฝังเกียรติยศและความฝันของตนกับคลาวด์ ในตอนที่คลาวด์ได้สติกลับมา เขากล่าวขอบคุณ ก่อนจะก้าวต่อไปและมีชีวิตอยู่ในฐานะผู้สืบทอดของแซ็ค
แหล่งข้อมูลอื่น

Cloud Strife character profile at the official Square Enix Final Fantasy VII website
Cloud Strife on the Final Fantasy Wiki
Final Fantasy VII Ultimania Ω translations เก็บถาวร 2007-02-05 ที่ เวย์แบ็กแมชชีน
| ด ค กไฟนอลแฟนตาซี VII และผนวก |
| --- | --- |
วีดีโอเกม:  ไฟนอลแฟนตาซี VII รีเมค  บีฟอร์ไครซิส  เดิร์จออฟเซอร์เบรัส  ไครซิสคอร์  เดอะ เฟิร์สท์ โซลเจอร์  เอเวอร์ไครซิส 
สื่ออื่นๆ:  แอดเวนต์ชิลเดรน  ลาสต์ออร์เดอร์  ซูเปอร์สแมชบราเธอร์ สำหรับนินเทนโด 3DS และ Wii U 
ตัวละคร:  คลาวด์ สไตรฟ์  บาร์เร็ต วัลเลซ  ทีฟา ล็อกฮาร์ท  แอริธ เกนส์เบอรู  เซฟีรอธ  วินเซนต์ วาเลนไทน์  ยุฟฟี คิซารางิ  แซค แฟร์
วัดราษฎร์บำรุง (จังหวัดสมุทรปราการ)

สำหรับวัดราษฎร์บำรุงแห่งอื่น ดูที่ วัดราษฎร์บำรุง
| วัดราษฎร์บำรุง |
| --- | --- |


ชื่อสามัญ: วัดราษฎร์บำรุง, วัดคลองตาเจี่ย, วัดจีนเจี่ย
ที่ตั้ง: เลขที่ 67 หมู่ที่ 1 ถนนสุขุมวิท ตำบลบางปู อำเภอเมืองสมุทรปราการ จังหวัดสมุทรปราการ 10280
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรธรรมวัตร(ชิตตฺ ธัมโม)
 สถานีย่อยพระพุทธศาสนา
วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านตาเจี่ย ตำบลบางปู อำเภอเมืองสมุทรปราการ จังหวัดสมุทรปราการ
วัดราษฎร์บำรุงก่อตั้งเมื่อ พ.ศ. 2454 เดิมบริเวณที่ตั้งวัดเป็นป่าแสมชายเลน น้ำทะเลท่วมทุกครึ่งเดือน ไม่สะดวกในการเดินทางไปบำเพ็ญกุศล ต่อมานายช้อย บานชื่น พร้อมญาติพี่น้องได้บริจาคที่ดินให้สร้างวัด โดยได้นิมนต์หลวงปู่บุตร วัดใหญ่บางปลากด และพระสินธ์ วัดบางด้วนนอก มารับถวายที่ดิน และได้มาฉันเพลทุกวันพระในพรรษา ต่อมานางแฉ่ง ลือชา ได้นำเสามาถวาย จึงได้ปลูกศาลามุงจาก และมีพระฉ่ำมาอยู่จำพรรษา ใน พ.ศ. 2518 สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินมาทรงเป็นประธานยกช่อฟ้าอุโบสถ ต่อมาใน พ.ศ. 2521 สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์มาทรงตัดลูกนิมิตผูกพัทธสีมา วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515 เขตวิสุงคามสีมากว้าง 30 เมตร ยาว 50 เมตร
ในระยะแรกวัดมีชื่อเรียกว่า วัดคลองตาเจี่ย หรือ วัดจีนเจี่ย เพราะตั้งอยู่ที่คลองตาเจี่ยซึ่งมีชาวจีนชื่อ "เจี่ย" ตั้งบ้านอยู่ ชาวบ้านรู้จักกันดีจึงเรียกขานกันอย่างนั้น วัดได้เปลี่ยนชื่อมาเป็น "วัดราษฎร์บำรุง" เมื่อ พ.ศ. 2483
ในช่วงวันสงกรานต์ ชาวชุมชนคลองตาเจี่ยมีประเพณีการเล่นหมากรุกคนบริเวณวัดราษฎร์บำรุง ชาวบ้านจะช่วยกันแต่งตัวและแต่งหน้าตามลักษณะของตัวหมากรุกต่าง ๆ เช่น ตัวเบี้ย ตัวม้า ตัวเรือ เป็นต้น
ดวงตาแห่งซีบิว

บ้านเรือนที่มีดวงตาซีบิวที่จัตุรัสใหญ่ (Piața Mare)
ดวงตาแห่งซีบิว (โรมาเนีย: Ochii din Sibiu, Ochii Sibiului; เยอรมัน: Augen von Hermannstadt) เป็นหน้าต่างหลังคาที่มีเอกลักษณ์บนหลังคาของบ้านเรือนที่นครซีบิวในภูมิภาคทรานซิลเวเนียของประเทศโรมาเนีย ดวงตาซีบิวเป็นทั้งสัญลักษณ์และแหล่งท่องเที่ยวของนคร ทำให้ซีบิวได้รับชื่อเล่นว่าเป็น นครมีตา (The City with Eyes) หรือ นครที่บ้านเรือนมิหลับไหล (The City Where Houses Don't Sleep) และคำควบ Seebiu (ออกเสียงว่า ซีบิว เป็นการเล่นคำว่า ซี ที่แปลว่า "มองเห็น" ในภาษาอังกฤษ)
ประวัติศาสตร์

ดวงตาซีบิวมีที่มาย้อนไปได้ถึงศตวรรษที่ 15 แต่ส่วนใหญ่สร้างขึ้นในศตวรรษที่ 19 เป็นไปได้ว่าชาวซีบิวคิดค้นขึ้นมาและนำไปเผยแพร่ทั่วซีบิวและบริเวณโดยรอบ ดวงตาซีบิวเป็นองค์ประกอบหนึ่งของสถาปัตยกรรมบาโรกในซีบิว บางส่วนมีสร้างขึ้นหลังศตวรรษที่ 20 ภายหลังซีบิวผนวกเข้าเป็นส่วนหนึ่งของราชอาณาจักรโรมาเนียแล้ว
การใช้งาน

ตำนานว่ากันว่าดวงตาซีบิวนี้มีไว้เพื่อให้ผู้คนหวาดกลัว ทำให้ดูเหมือนราวกับผู้คนกำลังถูกจ้องมองอยู่ตลอด ในขณะที่เป้าหมายการใช้งานแท้จริงนั้นมีไว้เพื่อการระบายและถ่ายเทอากาศสำหรับห้องใต้หลังคาของบ้าน ในปัจจุบัน ดวงตาซีบิวเป็นสัญลักษณ์และเอกลักษณ์หนึ่งของนครซีบิว และกลายมาเป็นสถานที่ท่องเที่ยวของนคร
ในปี 2017 มีการนำดวงตาซีบิวมาใช้งานเป็นสัญลักษณ์สำหรับโครงการรณรงค์ต่อต้านการฉ้อโกงในโรมาเนียขององค์การ เวอเวเดมดินซีบิว ("เรามองเห็นคุณจากซีบิว")
บันทึกความทรงจำ

หน้าปกบันทึกความทรงจำของเฮนรี เดวิด ทอโร เรื่อง Walden (1854)
บันทึกความทรงจำ (อังกฤษ: memoir จาก ภาษาฝรั่งเศส  mémoire [me.mwaʁ], จาก ภาษาละติน  memoria 'memory, remembrance') คือการเขียนเรื่องเล่าที่ไม่ใช่เรื่องแต่งใด ๆ ก็ตาม โดยอิงจากความทรงจำส่วนตัวของผู้เขียน การเขียนในงานดังกล่าวจึงถือเป็นข้อเท็จจริง แม้ว่าบันทึกความทรงจำจะเป็นแนวย่อยของชีวประวัติหรืออัตชีวประวัติ ตั้งแต่ปลายศตวรรษที่ 20 ก็ตาม แต่แนวเขียนนี้มีความแตกต่างกันในรูปแบบ โดยนำเสนอประเด็นที่แคบลง มักจะเป็นช่วงเวลาใดช่วงหนึ่งในชีวิตหรือการทำงานของบุคคลใดบุคคลหนึ่ง ชีวประวัติหรืออัตชีวประวัติจะบอกเล่าเรื่องราว "ชีวิต" ในขณะที่บันทึกความทรงจำมักเล่าเรื่องราวเกี่ยวกับอาชีพ เหตุการณ์ หรือช่วงเวลาใดเวลาหนึ่ง เช่น ช่วงเวลา สำคัญ และจุดเปลี่ยนต่าง ๆ ในชีวิตของผู้เขียน
ดอมีนิก สโทรส-กาน

ดอมีนิก กัสตง อ็องเดร สโทรส-กาน (ฝรั่งเศส: Dominique Gaston André Strauss-Kahn; เกิด 25 เมษายน ค.ศ. 1949) เป็นนักเศรษฐศาสตร์ ทนายความ นักการเมืองชาวฝรั่งเศส และสมาชิกพรรคสังคมนิยมฝรั่งเศส สโทรส-กานเป็นกรรมการผู้บริหารของกองทุนการเงินระหว่างประเทศเมื่อวันที่ 28 กันยายน ค.ศ. 2007 ด้วยการสนับสนุนจากนีกอลา ซาร์กอซี อดีตประธานาธิบดีฝรั่งเศส และดำรงตำแหน่งจนกระทั่งลาออกเมื่อวันที่ 18 พฤษภาคม ค.ศ. 2011
เขาเป็นศาสตราจารย์ด้านเศรษฐศาสตร์ที่สถาบันรัฐศาสตร์ปารีส สโทรส-กานเป็นรัฐมนตรีว่าการกระทรวงเศรษฐกิจและการคลังระหว่าง ค.ศ. 1997 และ 1999 ในสมัยนายกรัฐมนตรีลียอแนล ฌ็อสแป็ง เขาเคยได้รับการเสนอชื่อเพื่อเป็นตัวแทนลงสมัครรับตำแหน่งประธานาธิบดีฝรั่งเศสของพรรคในปี ค.ศ. 2007 แต่พ่ายต่อเซกอแลน รัวยาล เมื่อเดือนพฤศจิกายน ค.ศ. 2006
เมื่อเดือนพฤษภาคม ค.ศ. 2011 สโทรส-กานถูกจับกุมตัวในนครนิวยอร์กและถูกแจ้งข้อหาล่วงละเมิดทางเพศต่อแม่บ้านซึ่งทำความสะอาดห้องชุดโรงแรมโซฟีเทล สโทรส-กานยังไม่ได้ให้การหรือแก้ต่าง แต่ปฏิเสธทุกข้อกล่าวหา ในภายหลังเขาถูกปล่อยตัวโดยวางเงินประกันตัว 1 ล้านดอลลาร์สหรัฐ อัยการเขตนิวยอร์กถอนฟ้องในวันที่ 22 สิงหาคม พ.ศ. 2554 เนื่องจากความไม่น่าเชื่อถือของผู้ร้อง และหลักฐานทางกายภาพที่ยังไม่มีข้อสรุป และศาลเห็นพ้อง
การกล่าวหาลวนลามทางเพศในนิวยอร์ก

14 พฤษภาคม พ.ศ. 2554 แม่บ้านวัย 32 ปี ชื่อ นาฟิสซาตู ไดอัลโล (Nafissatou Diallo) ที่โรงแรมนิวยอร์กโซฟิเทล กล่าวหาว่าสโทรส-กาน ได้ล่วงละเมิดทางเพศเธอหลังเธอเข้าไปในห้องชุดของเขา
สโทรส-กานถูกฟ้องอย่างเป็นทางการเมื่อวันที่ 18 พฤษภาคม และได้วางเงินประกัน 1 ล้านดอลล่าร์สหรัฐ และทัณฑ์บน 5 ล้านดอลล่าร์สหรัฐ ในวันรุ่งขึ้น เขาถูกสั่งให้ถูกจำกัดอยู่แต่ในอพาร์ตเมนต์ในนิวยอร์กภายใต้การควบคุม เขาถูกนำตัวมายังศาลเมื่อวันที่ 6 มิถุนายน พ.ศ. 2554 และแก้ต่างว่าตนไม่มีความผิด วันที่ 30 มิถุนายน นิวยอร์กไทมส์ รายงานว่า คดีดังกล่าวกำลังอยู่บน "ริมความล้มเหลว" เพราะปัญหาความน่าเชื่อถือของเหยื่อผู้กล่าวหา ผู้ซึ่ง ตามข้อมูลของแหล่งข่าวภายในกรมตำรวจนครนิวยอร์ก โกหกเจ้าหน้าที่ตำรวจครั้งแล้วครั้งเล่าตั้งแต่ให้การครั้งแรก ตามข้อมูลของอัยการ ผู้กล่าวหายอมรับว่าเธอโกหกต่อคณะลูกขุนใหญ่เกี่ยวกับเหตุการณ์แวดล้อมเหตุลวนลาม สโทรส-กานถูกปล่อยจากการกักตัวในบ้านเมื่อวันที่ 1 กรกฎาคม
หลังสิ้นสุดการสอบสวนอันกินเวลานาน อัยการยื่นคำร้องถอนฟ้องทุกข้อกล่าวหาต่อสโทรส-กาน โดยระบุว่า ไม่อาจเชื่อได้ว่าความผิดของสโทรส-กาน นอกเหนือไปจากข้อสงสัยที่มีเหตุผล จากประเด็นจริงจังในความน่าเชื่อถือของผู้ร้อง และหลักฐานกายภาพที่ไม่มีข้อสรุป และดังนั้น จึงไม่อาจร้องขอให้คณะลูกขุนเชื่อได้ คำร้องดังกล่าวได้รับการอนุมัติเมื่อวันที่ 23 สิงหาคม พ.ศ. 2554
ดรีมส์แคนคัมทรู, เกรเทสฮิตส์ ชุดที่ 1

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
AllMusic: 
ดรีมส์แคนคัมทรู, เกรเทสฮิตส์ ชุดที่ 1 (อังกฤษ: Dreams Can Come True, Greatest Hits Vol. 1) คืออัลบั้มรวมเพลงชุดแรกของ แกเบรียล นักร้องและนักแต่งเพลงหญิงชาวอังกฤษ วางจำหน่ายช่วงปี พ.ศ. 2544 เป็นอัลบั้มที่รวมผลงานเพลงซิงเกิลฮิตของแกเบรียลตั้งแต่อัลบั้มแรก อัลบั้มนี้เป็นอัลบั้มที่ขายดีที่สุดในสหราชอาณาจักรเป็นอันดับที่ 5 ของปี พ.ศ. 2544  สามารถทำยอดขาย 4x แผ่นเสียงแพลทินัม เป็นอัลบั้มที่ขายดีที่สุดอันดับที่ 76 ในรอบสิบปีของสหราชอาณาจักร